Dødens terning (bog)

*Denne artikel omhandler bogen* Dødens terning *af Kenneth Bøgh Andersen. For objektet i fortællingen, gå til Dødens terning (objekt).*

*Den Store*

*Djævlekrig* | 2

***Dødens terning*** er en fantasy-roman skrevet af Kenneth Bøgh Andersen og er andet bind i serien *Den Store Djævlekrig.*

## Beskrivelse

I andet bind af *Den Store Djævlekrig* er Filip er vendt tilbage til Jorden. Han savner Satina, men efter opholdet i Helvede har meget ændret sig for ham.

En dag går alting galt. Filip ser syner og har tre nærdødsoplevelser, og til sidst banker døden virkelig på hans dør: Selveste Mortimer, Døden, har nemlig brug for Filips hjælp, for hans terning er blevet stjålet. Den terning, der tildeler menneskene deres leveår.

*Dødens terning* er andet bind i Kenneth Bøgh Andersens prisbelønnede serie Den Store Djævlekrig. En fantastisk fortælling om en helt almindelig dreng, der ved en fejl kommer i lære i helvede.

## Personer

* Filip Engell
* Jørgen
* Nick
* Valde
* Morten
* Søren
* Helhesten
* Filip Engells mor
* Døden/Mortimer
* Satina Mørch
* Den fordømte med mobilen
* Lucifers oldemor (forvandling udført af Satina Mørch)
* Vampyren
* Skumleskæg
* Dalila (omtalt)
* Gnavklo
* Sortehorn Mørch
* Demeona Mørch
* Avissælgeren
* Lucifax
* Gragornen, der stoppede den fordømte med mobilen ned i Hovedgaden
* Lucifer

## Temaer og inspiration

Et af de helt store temaer i *Dødens terning* er de frygtelige sider udødeligheden kan bringe, såsom evig smerte eller sygdom uden muligheden for at kunne lindres fra den med døden. Et andet er radikalisering og reaktionær politik, især nær slutningen, hvor det det kommer til udtryk i en stor del af djævlenes reaktion på Lucifers beslutning om at gøre djævlene dødelige. Nogle af dem taler endda om, at han burde lynches for det. Det er især de unge djævle, men flere af de voksne er enige, men siger det ikke højt.

Helhesten, Dødens transportmiddel, stammer fra dansk folketro, og menes også at have en forbindelse til den generelle nordiske mytologi. Helhesten er i dansk folketro en lighest, som Døden ridder på, og er associeret med død og sygdom, og siges i dansk folkeminde at være set flere steder i Danmark. Den er blandt andet blevet raporteret set i kirkegårde i særdeleshed. Ligesom i folketroen er helhesten i *Den Store Djævlekrig* en mager lighest med tre ben.

At Skærsilden tager form som et bjerg er hentet ud af Dante Alighieris italienske episke digt-trilogi, *Den Guddommelige Komedie*, specifikt fra anden del, *Purgatorio* eller *Skærsilden*, hvor Dantes rejse fra udgangen til Helvede og op ad Skærsildsbjerget til det jordiske paradis ved toppen er beskrevet. Ligesom *Komedien*, som stammer fra 13. hundrede-tallet, og er Dantes største værk og Italiens nationalepos, fører Skærsilden i *Den Store Djævlekrig* til det jordiske paradis, eller Edens have. Men i stedet for at have haven som sin tinde, ender det brændende Skærsildsbjerg i *Dødens terning* i en trappe af røg, der fører til en indgang til Paradis.

Geryon, uhyret, der vogter Isfloden, som flyder som en forhindring før Skærsilden, er også inspireret af et væsen fra Dantes *Guddommelige Komedie*, men med visse forskelle. Begge væsener deler samme navn, begge væsener er uhyrer, begge væsener er vogtere over et straffested for falske mennesker, bedragere, og begge af disse straffesteder er fyldt med vand, som fryser de fordømte der til is. Men i stedet for at være en flod, eller for at have flydende vand i sig, er straffestedet i *Inferno*, eller *Helvede* første del af *Komedien*, en kæmpe tilfrosset sø. Geryon har også en anderledes krop. I *Komedien* har han en skorpionhale og vinger, mens han i *Dødens terning* har en skællet hale og en finne på ryggen. Der er også andre forskelle mellem deres legemer.

Noa fra Bibelens fortælling om Noas ark optræder også i *Dødens terning*, hvor han, efter den tragiske syndflod og hans families død, har valgt at tilbringe sit efterliv i Helvede i søgen efter sin afdøde familie.

## Trivia

* *Dødens terning* foregår seks måneder efter *Djævelens lærling*. Vi lærer i *Dødens terning*, at *Djævelens lærling* foregår lige før sommerferien året forinden.